Wanneer ons na die aarde kyk, lyk dit asof die bestaan van die aarde ’n onveranderlike werklikheid is. ’n Mens kan homself geen bestaan indink sonder die aarde nie. Die aarde lyk na die vaste punt in die lewe.
Somtyds is daar aardbewings, of hoor ons oor die opwarming van die aarde as ‘n groot bedreiging. Nogtans lyk die aarde onaantasbaar. Die Here Jesus maak dit egter aan ons duidelik dat die aarde of die hemel soos ons die vandag sien nie ons laaste sekerheid kan wees nie. Die hemel en de aarde soos ons hulle vandag ken, sal nie ewig bly bestaan nie. Die Here Jesus sê dat hulle verby sal gaan. Ons lees dit ook in Psalm 102: “In die voortyd het U die aarde gegrondves, en die hemele is die werk van U hande. Hulle sal vergaan, maar U sal bly; ja, hulle almal sal soos ’n kledingstuk verslyt; U verwissel hulle soos ’n kledingstuk, en hulle verdwyn. Maar U bly dieselfde, en U jare het geen einde nie.” Vs 26,27